CELEX: 32015D1959
Language: hr
Date: 2015-07-01 00:00:00
Title: Delegirana odluka Komisije (EU) 2015/1959 оd 1. srpnja 2015. o primjenjivim sustavima ocjenjivanja i provjere stalnosti svojstava proizvoda za odvodnju otpadnih voda u skladu s Uredbom (EU) br. 305/2011 Europskog parlamenta i Vijeća (Tekst značajan za EGP)

30.10.2015   
            
            
               HR
            
            
               Službeni list Europske unije
            
            
               L 284/184
            
         DELEGIRANA ODLUKA KOMISIJE (EU) 2015/1959
   оd 1. srpnja 2015.
   o primjenjivim sustavima ocjenjivanja i provjere stalnosti svojstava proizvoda za odvodnju otpadnih voda u skladu s Uredbom (EU) br. 305/2011 Europskog parlamenta i Vijeća
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 305/2011 Europskog parlamenta i Vijeća od 9. ožujka 2011. o utvrđivanju usklađenih uvjeta za stavljanje na tržište građevnih proizvoda i stavljanju izvan snage Direktive Vijeća 89/106/EEZ (1), a posebno njezin članak 60. točku (h),
   budući da:
   
               (1)
            
            
               Postupak potvrđivanja sukladnosti proizvoda za odvodnju otpadnih voda s primjenjivim tehničkim specifikacijama utvrđen je Odlukom Komisije 97/464/EZ (2).
            
         
               (2)
            
            
               U Odluci 97/464/EZ nisu navedeni detaljni kriteriji za odabir sustava ocjenjivanja i provjere stalnosti svojstva reakcije na požar proizvoda za odvodnju otpadnih voda, posebno kanalskih poklopaca i kanalskih rešetaka.
            
         
               (3)
            
            
               Sustavi utvrđeni u Prilogu V. Uredbi (EU) br. 305/2011 za ocjenu svojstava proizvoda za odvodnju otpadnih voda trebali bi se birati na primjereniji način. Time bi se proizvođačima omogućio učinkovitiji pristup unutarnjem tržištu, čime bi se pridonijelo povećanju konkurentnosti građevinske industrije u cjelini.
            
         
               (4)
            
            
               Odluku 97/464/EZ potrebno je staviti izvan snage i zamijeniti radi jasnoće i transparentnosti,
            
         DONIJELA JE OVU ODLUKU:
   Članak 1.
   Ova se Odluka primjenjuje na proizvode za odvodnju otpadnih voda navedene u Prilogu I.
   Članak 2.
   Stalnost svojstava proizvoda za odvodnju otpadnih voda iz članka 1. ocjenjuje se i provjerava u pogledu bitnih značajki proizvoda u skladu sa sustavima određenima u Prilogu II.
   Članak 3.
   Odluka 97/464/EZ stavlja se izvan snage.
   Upućivanja na Odluku stavljenu izvan snage tumače se kao upućivanja na ovu Odluku.
   Članak 4.
   Ova Odluka stupa na snagu dvadesetog dana od dana objave u Službenom listu Europske unije.
   
      Sastavljeno u Bruxellesu 1. srpnja 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 88, 4.4.2011., str. 5.
   
   
      (2)  Odluka Komisije 97/464/EZ od 27. lipnja 1997. o postupku potvrđivanja sukladnosti građevnih proizvoda prema članku 20. stavku 2. Direktive Vijeća 89/106/EEZ u vezi s proizvodima za odvodnju otpadnih voda (SL L 198, 25.7.1997., str. 33.).
   
      PRILOG I.
      
         OBUHVAĆENI PROIZVODI
      
      Ova se Odluka primjenjuje na sljedeće proizvode:
      
                  1.
               
               
                  protupovratni uređaji: dozračni ventil za ventilaciju cijevi;
               
            
                  2.
               
               
                  sklopovi crpnih stanica za otpadne vode i uređaja za podizanje efluenta;
               
            
                  3.
               
               
                  sklopovi i elementi uređaja za pročišćavanje otpadnih voda i oprema za pročišćavanje na licu mjesta;
               
            
                  4.
               
               
                  septičke jame;
               
            
                  5.
               
               
                  predgotovljene odvodne cijevi;
               
            
                  6.
               
               
                  šahtovi i revizijska okna;
               
            
                  7.
               
               
                  penjalice, ljestve i rukohvati za šahtove i revizijska okna;
               
            
                  8.
               
               
                  separatori;
               
            
                  9.
               
               
                  kanalski poklopci i kanalske rešetke.
               
            
   
      PRILOG II.
      
         SUSTAVI OCJENJIVANJA I PROVJERE STALNOSTI SVOJSTAVA
      
      Za proizvode obuhvaćene ovom Odlukom, uzimajući u obzir njihove bitne značajke, primjenjuju se sljedeći sustavi ocjenjivanja i provjere stalnosti svojstava:
      
         Tablica 1.
      
      
         Za sve bitne značajke osim reakcije na požar
      
      
                  Proizvodi
               
               
                  Bitne značajke
               
               
                  Primjenjivi sustavi ocjenjivanja i provjere stalnosti svojstava kako je određeno Prilogom V. Uredbi (EU) br. 305/2011
               
            
                  protupovratni uređaji: dozračni ventil za ventilaciju cijevi
               
               
                  Za sve bitne značajke osim reakcije na požar
               
               
                  4.
               
            
                  sklopovi crpnih stanica za otpadne vode i uređaja za podizanje efluenta
               
               
                  3.
               
            
                  sklopovi i elementi uređaja za pročišćavanje otpadnih voda i oprema za pročišćavanje na licu mjesta
               
               
                  3.
               
            
                  septičke jame
               
               
                  3.
               
            
                  predgotovljene odvodne cijevi
               
               
                  3.
               
            
                  šahtovi i revizijska okna
               
               
                  4.
               
            
                  penjalice, ljestve i rukohvati za šahtove i revizijska okna
               
               
                  4.
               
            
                  separatori
               
               
                  4.
               
            
                  kanalski poklopci i kanalske rešetke
               
               
                  1.
               
            
         
      
         Tablica 2.
      
      
         Samo za reakciju na požar
      
      Za sve proizvode navedene u prvom stupcu Tablice 1. sustavi ocjenjivanja i provjere stalnosti svojstava određuju se, ovisno o potporodici proizvoda, kako slijedi:
      
         
      
                  Potporodice proizvoda
               
               
                  Primjenjivi sustavi ocjenjivanja i provjere stalnosti svojstava kako je određeno Prilogom V. Uredbi (EU) br. 305/2011
               
            
                  proizvodi kod kojih neka faza u proizvodnji, a koju se može jasno identificirati, ima za posljedicu svrstavanje u bolju klasu s obzirom na reakciju na požar (npr. dodavanje usporivača gorenja ili ograničavanje sadržaja organskih materijala)
               
               
                  1.
               
            
                  proizvodi za čiju klasifikaciju s obzirom na njihovu reakciju na požar postoji europska pravna osnova koja se može primijeniti bez ispitivanja
               
               
                  4.
               
            
                  Proizvodi koji ne pripadaju potporodicama iz prvog i drugog reda
               
               
                  3.